### 11.    Beslutning om Blå Flag på [adresse]

**Åbent**

Sagsnr.: 326-2017-4196        J.nr.: 09.19.00           Dokumentnr.:
326-2018-126233

**Sagstype**

Beslutning.

**Resume og sagens baggrund**

På investeringsoversigten er der afsat 30.000 kr. i 2018 og
20.000 kr. i 2020 til etablering af stranden på [adresse] som Blå Flag Strand.
Det har efterfølgende vist sig, at stranden ikke kan opfylde Friluftsrådets
krav.

**Indstillinger**

Direktøren indstiller

1. at projektet med
at få Blå Flag til [adresse] sættes i bero indtil Friluftsrådet ændrer
kriterier for tildelingen, samt

2. at det samlede
rådighedsbeløb på 50.000 kr. tilbageføres til de likvide midler.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Det afsatte rådighedsbeløb skulle primært dække
udarbejdelsen af et nyt måleprogram. Badevandskvaliteten er én af
forudsætningerne for tildeling af Blå Flag og tidligere forsøg på at opspore
kilderne til forurening har ikke givet resultat. Blå Flag tildeles på baggrund
af de foregående års badevandsmålinger, som kan være meget sårbare overfor
enkelte hændelser.

I begyndelsen af sommeren opnåede nordstranden ved
[adresse] uafhængigt af måleprogrammet. Sydstranden havde fortsat
ikke Blå Flag. Efterfølgende blev kommunen varslet af Friluftsrådet om, at
[adresse] ikke levede op til øvrige krav. Det handlede især om køer og
manglende hegning mod stranden.

[adresse] er et fredet område, der bl.a. plejes af
græssende køer. En hegning indenfor området er i strid med fredningen. Det vil
således ikke være muligt at opnå Blå Flag, så længe Friluftsrådet kræver
hegning for at holde køerne væk fra stranden.

På den baggrund anbefales det, at Blå Flag på [adresse]
opgives. Kommunen overvåger fortsat badevandskvaliteten og skulle det vise sig,
at Friluftsrådet ændrer kriterier for Blå Flag, vil det være muligt at
genoptage bestræbelserne for at få Blå Flag til [adresse]. Det vurderes dog,
at det primært vil være [adresse] der kan opnå Blå Flag.

**Økonomiske konsekvenser**

Ifølge budgetaftalen er der i 2018 afsat 30.000 kr. og i
2020 afsat 20.000 kr. i anlægsudgifter til projekt Blå Flag på [adresse].
Disse beløb foreslås tilbageført til de likvide midler.

Økonomichefen bemærker, at restrådighedsbeløbet herefter er
0 kr.

**Teknik- og Miljøudvalgets møde
den 6. september 2018:**

Anbefales.

**Økonomiudvalgets møde den 12.
september 2018:**

Sagen sendes tilbage til Teknik- og Miljøudvalget.